**FFURFLEN GAIS I GYDNABOD DYSGU BLAENOROL DRWY BROFIADAU (RPEL)**

**Rhaid cwblhau’r ffurflen hon pan fydd unigolyn yn dymuno hawlio credyd am ddysgu drwy brofiadau. Dylid ei chwblhau gan ymgynghori â’r Mentor Academaidd neu’r Ymgynghorydd Cydnabod ac Achredu Dysgu (RAL).**

Gellir cael credyd am ddysgu drwy brofiadau o amrywiaeth o ffynonellau, er enghraifft, yn y gweithle, o gyrsiau hyfforddi y mae’r unigolyn wedi’u cwblhau ond nad ydynt wedi’u hardystio, drwy brofiad mewn gwaith gwirfoddol, neu drwy astudio unigol. Nid yw credyd, wedi iddo gael ei ddyfarnu, yn cael ei wahaniaethu yn ôl ei ffynhonnell. Gall dysgu drwy brofiadau arwain naill ai at gredyd penodol neu gredyd cyffredinol. Fel arfer, mae’n bosibl cydnabod hyd at ddwy ran o dair o raglen drwy ddyfarnu credyd academaidd am ddysgu blaenorol drwy brofiadau.

Mae’r rheolau llawn ar gyfer Cydnabod Dysgu Blaenorol drwy Brofiadau (RPEL) i’w gweld yn y Polisi Cydnabod Dysgu Blaenorol (RPL) yn:

<https://www.uwtsd.ac.uk/cy/amdanom/swyddfa-academaidd/llawlyfr-ansawdd-academaidd>

**Y Broses Gwneud Cais**

Dylech gwblhau adrannau 1 i 3 y ffurflen a threfnu i’ch Mentor Academaidd neu Ymgynghorydd RAL gwblhau adran 4. Yn achos ceisiadau o sefydliadau partner Strwythurol neu Gydweithredol y Brifysgol bydd angen argymhellion pellach gan aelod o staff o Dîm y Fframwaith Arfer Proffesiynol yn yr Athrofa Rheolaeth ac Iechyd a’r Arweinydd Tîm Partneriaeth perthnasol.

Cyn cwblhau adran 3, sicrhewch eich bod yn darllen y nodiadau canllaw a geir ar y dudalen Moodle, ‘PL3b Cydnabod Dysgu Blaenorol drwy Brofiadau’ yn: <https://moodle.uwtsd.ac.uk/course/view.php?id=8602>

* Ar gyfer ceisiadau sy’n ymwneud â **Chredyd Penodol**, yn adran 3 y ffurflen hon, dylech roi manylion y dysgu blaenorol drwy brofiadau gan gyfeirio’n benodol at sut mae deilliannau dysgu pob modwl yr ydych yn hawlio credyd ar eu cyfer wedi’u bodloni.
* Ar gyfer ceisiadau sy’n ymwneud â **Chredyd Cyffredinol** dros 40 credyd, dylech gofrestru ar y modwl Cydnabod ac Achredu Dysgu (RAL) gan ymgynghori â’ch Ymgynghorydd RAL. Yna yn adran 3 y ffurflen hon, rhowch grynodeb o’r portffolio o dystiolaeth a thraethawd adfyfyriol yn gwerthuso’r dysgu sydd wedi’i gyflawni.

Er mwyn cydymffurfio â deddfwriaeth diogelu data, rhaid gwneud data personol a sensitif o fewn eich portffolio o dystiolaeth yn ddienw. Yn ôl Swyddfa’r Comisiynydd Gwybodaeth, mae data personol yn wybodaeth sy’n gysylltiedig ag unigolyn adnabyddedig neu adnabyddadwy a allai gynnwys enw, cyfeiriad cartref, rhif adnabod neu gyfeiriad IP. Mae data categori arbennig (data sensitif) yn ddata personol sydd angen mwy o ddiogelwch am ei fod yn sensitif. Mae enghreifftiau o’r math hwn o ddata’n cynnwys hil, cefndir ethnig, safbwyntiau gwleidyddol, credoau crefyddol, aelodaeth o undeb llafur, geneteg, biometreg, iechyd, a bywyd neu gyfeiriadedd rhywiol. Gellir dod o hyd i ragor o fanylion yn: <https://ico.org.uk/>

Rhaid i’ch cais gael ei gefnogi gan lythyr neu e-bost o gefnogaeth gan gyflogwr neu unigolyn amgen addas. Rhaid i hwn fod ar bapur pennawd swyddogol y sefydliad dan sylw neu wedi’i gyflwyno ar e-bost sy’n dangos ei fod wedi’i anfon gan yr awdur o enw parth swyddogol sefydliad yr awdur.

|  |  |
| --- | --- |
| 1. **MANYLION YR YMGEISYDD** | |
| Enw: |  |
| Rhif myfyriwr (os yw’n berthnasol): |  |
| Cyfeiriad: |  |
| Rhif ffôn: |  |
| Cyfeiriad e-bost: |  |
| Rhaglen astudio y gwneir cais NEU y cofrestrwyd amdani (os yw’n fyfyriwr cyfredol): |  |
| Lefel astudio y derbynnir y myfyriwr arni (os nad yw’n fyfyriwr cyfredol): |  |
| Teitl y dyfarniad (e.e. BA, Diploma): |  |
| Athrofa/Disgyblaeth Academaidd/Canolfan: |  |
| Campws: |  |
| Manylion cyflogwr (ar gyfer Prentisiaid yn unig): |  |

|  |  |
| --- | --- |
| **2. MENTOR ACADEMAIDD / YMGYNGHORYDD RAL** | |
| Enw: | Athrofa: |
| Swydd: **MENTOR ACADEMAIDD / YMGYNGHORYDD RAL** (dileer fel y bo’n briodol): | |

|  |  |  |  |  |
| --- | --- | --- | --- | --- |
| 1. **MANYLION Y DYSGU DRWY BROFIADAU Y GWNEIR CAIS AM GREDYD AMDANO**   **(mae’r blwch testun isod yn ehangu)** | | | | |
| Cyfanswm a lefel y credydau dysgu drwy brofiadau y gwneir cais amdanynt (e.e. 120 o gredydau ar Lefel 4 a 60 ar Lefel 5): |  | | Portffolio o dystiolaeth wedi ei gyflwyno (ticiwch): |  |
| Manylion cod(au) a theitl(au) y modwl/modylau (os yw’n berthnasol): |  | | Cwblhawyd y Modwl RAL yn llwyddiannus (os yw’n berthnasol) (ticiwch): |  |
| Cyfanswm y ffi sydd i’w thalu (£5 am bob credyd a ddyfernir) (os yw’n berthnasol): |  | | Cadarnhau bod y taliad wedi’i wneud (os yw’n berthnasol) (ticiwch): |  |
| *I’W GWBLHAU GAN YR YMGEISYDD*  *Cyn cwblhau’r adran hon, sicrhewch eich bod yn darllen y nodiadau canllaw a geir ar y dudalen Moodle, ‘PL3b Cydnabod Dysgu Blaenorol drwy Brofiadau’ yn:* [*https://moodle.uwtsd.ac.uk/course/view.php?id=8602*](https://moodle.uwtsd.ac.uk/course/view.php?id=8602)  *Ar gyfer ceisiadau ynghylch Credyd Penodol, rhowch fanylion y dysgu blaenorol drwy brofiadau gan gyfeirio’n benodol at sut mae deilliannau dysgu pob modwl yr ydych yn hawlio credyd ar eu cyfer wedi’u bodloni (gweler y Polisi Cydnabod Dysgu Blaenorol (RPL) i gael rhagor o fanylion).*  *Ar gyfer ceisiadau ynghylch Credyd Cyffredinol, rhowch grynodeb o’r portffolio o dystiolaeth a thraethawd adfyfyriol yn gwerthuso’r dysgu sydd wedi’i gyflawni (gweler y Polisi Cydnabod Dysgu Blaenorol (RPL) i gael rhagor o fanylion).* | | | | |
| **3.1 Tystiolaeth Ategol** | | | | |
| *Rhestrwch a chyfeirnodi’r dystiolaeth ategol yn eich portffolio.* | | | | |
| **Trwy deipio’ch enw yn y blwch isod rydych chi’n llofnodi’r ffurflen hon yn electronig.** | | | | |
| **Llofnod:** | | **Dyddiad:** | | |

**Wedi i chi gwblhau’r adrannau uchod, dylech ofyn i’ch Mentor Academaidd/Cynghorydd RAL gwblhau adran 4 isod a bydd ef/hi wedyn yn cyflwyno’ch cais i’r Swyddfa Academaidd i’w ystyried yng nghyfarfod nesaf y Bwrdd RPEL ac Achredu.**

|  |  |
| --- | --- |
| **4. DATGANIAD GAN Y MENTOR ACADEMAIDD NEU’R YMGYNGHORYDD RAL** | |
| **(mae’r blwch testun isod yn ehangu)** | |
| *Ar gyfer ceisiadau ynghylch Credyd Penodol, yn gyntaf, dylai’r Mentor Academaidd gynnal trafodaeth broffesiynol gyda’r ymgeisydd. Wedi hyn, dylai wneud sylwadau ynglŷn â’r portffolio o dystiolaeth, gwerthuso’r dysgu blaenorol drwy brofiadau ac argymell a ellir cydnabod y dysgu gan yr ymgeisydd yn nhermau cywerthedd â’r modwl/modylau y gwneir cais am gredyd amdanynt (disgrifir rôl y Mentor Academaidd yn y Polisi Cydnabod Dysgu Blaenorol).*  *Ar gyfer ceisiadau ynghylch Credyd Cyffredinol, yn gyntaf, dylai’r Ymgynghorydd RAL gynnal trafodaethau proffesiynol gyda’r ymgeisydd. Wedi hyn, dylai wneud sylwadau ynglŷn â’r portffolio o dystiolaeth a’r traethawd adfyfyriol gan werthuso’r dysgu a gyflawnwyd o ran nifer a lefel y credydau y gwneir cais amdanynt (disgrifir rôl yr Ymgynghorydd RAL yn y Polisi Cydnabod Dysgu Blaenorol).* | |
| **Trwy deipio’ch enw yn y blwch isod rydych chi’n llofnodi’r ffurflen hon yn electronig.** | |
| **Llofnod:** | **Dyddiad:** |